Ultrakõrglahutusega televisioon

pisi|350px|Ekraani suurus erisuguste pildilahutuste korral, võrreldes standardlahutusega SD, eeldusel et pikslid on ühesuurused  
350px|pisi|Värviruumid CIE 1931 xy-värvsusdiagrammil: väline kolmnurk Rahvusvahelise Telekommunikatsiooni Liidu soovituse ITU Rec. 2020 (UHDTV) järgi ja sisemine kolmnurk soovituse  Rec. 709 (HDTV) järgi

…Ultrakõrglahutusega televisioon ehk UHD-televisioon (UHDTV, ingl k Ultra-high-definition television) on digitaalne videovorming, mis hõlmab kaht pildilahutust: 
 4K (UHDTV-1):  2160p ehk 3840×2160  pikslit (8,3 Mpx);
 8K (UHDTV-2): 4320p ehk 7680×4320 pikslit (33,2 Mpx). 

Tähised 4K ja 8K väljendavad seda, mitu korda on UHDTV kaadris pildipunkte rohkem kui standardile 1080p HD (Full HD) vastavas kaadris, milles on 1920×1080 pikslit).

Analoogiliselt ekraanieralduse 1920×1080 px tähisega Full HD varustatakse 4K-võimelisi seadmeid (telerid, kuvarid, videoprojektorid, mängukonsoolid) logoga Ultra HD. 

 Tehnilised parameetrid 
Euroopa Ringhäälingute Liit (EBU) avaldas 2015. a UHDTV tehniliste parameetrite arengukava lähiaastateks. EBU policy statement on ultra high definition television 

UHDTVUHDTV-1UHDTV-2Juurutamise algus2014–20152017–20182020Lahutusvõime (resolutsioon)3840×21603840×21607680×4320Kaadrisagedus 50 ja 60 Hz100 ja 120 Hz100 ja 120 HzRealaotuse meetodJärjestlaotus (progressiivne)Järjestlaotus (progressiivne)Järjestlaotus (progressiivne)Värvisügavus (bitti piksli kohta)8 bitti (kasutusel), 10 bitti (arendamisel)10, 12 bitti10, 12, 14 bittiVärviruumi standardITU-R BT.709ITU-R BT.2020ITU-R BT.2020Pildi heleduse dünaamikaulatusStandardneKõrge (HDR)Kõrge (HDR)Alamdiskreetimise süsteem*4:2:0 (kasutusel), 4:2:2, 4:4:4 (arendamisel)4:2:0 (kasutusel), 4:2:2, 4:4:4 (arendamisel)4:2:0 (kasutusel), 4:2:2, 4:4:4 (arendamisel)Pildi formaat16:916:916:9Videokoodek HEVC Main 10 (kasutusel), XAVC  (arendamisel) HEVC Main 10 (kasutusel), XAVC  (arendamisel) Määratakse hiljemHelisüsteem 5.1 Üle 5.1 22.2 *Videosignaali komponentide (Y, Cb, Cr) diskreetimise süsteemis 4:4:4 on igal pikslil oma värviinfo, süsteemis 4:2:2 on ühesugune värviinfo kahel kõrvutisel pikslil ja 4:2:0 korral 2×2 pikslirühmadel

 UHDTV signaali liidesed 
Et seadmete vahel üle kanda mahukat  andmevoogu, tuleb UHDTV-1 signaali edastamiseks kasutada liidest HDMI 2.0, mis võimaldab andmekiirust kuni 18 Gbit/s, ja UHDTV-2 signaali korral versiooni HDMI 2.1, kiirus kuni 48 Gbit/s.

Kuvamisliides DisplayPort on võimeline  edastama 4K videoandmeid kuvarisse alates  versioonist 1.3 (25.92 Gbit/s) ja 8K korral alates versioonist 1.4 (32,4 Gbit/s).

 Võrdlus kinovormingutega 
Standard 4K UHDTV ületab lahutusvõimelt enamikus kinodes kasutatavate digitaalprojektorite lahutust, mis on sageli 2048×1080 px; 4K-projektorid on kasutusel ainult IMAX-kinodes. Kinotehnikas tähistab 4K mitut erisugust lahutusvõimet olenevalt ekraani formaadist, nt 3996×2160 (1,85:1) või 4096×1714 (2,39:1).

Standardile 8K UHDTV vastav lahutus (33 Mpx) on kõrvutatav filmilindi IMAX 15/70 lahutusvõimega.

Vaata ka
Kõrglahutusega televisioon
Full HD

Viited

Kategooria:Televisioonitehnika